14บจ.โรดโชว์เอเชีย
บล.ทิสโก้ นำ 4 บจ.โรดโชว์ญี่ปุ่น UBS ขน 10 บจ.ทัวร์ฮ่องกง สิงคโปร์ เรียกความเชื่อมั่นนักลงทุนต่างชาติ
30 ต.ค. 2565

บล.ทิสโก้ นำ 4 บจ.โรดโชว์ญี่ปุ่น UBS ขน 10 บจ.ทัวร์ฮ่องกง สิงคโปร์ เรียกความเชื่อมั่นนักลงทุนต่างชาติ
นายไพบูลย์ นลินทรางกูร ประธานเจ้าหน้าที่บริหาร บล.ทิสโก้ เปิดเผยว่า สัปดาห์หน้าบริษัทและดอยช์แบงก์มีกำหนดการนำบริษัทจดทะเบียน (บจ.) เดินทางไปนำเสนอข้อมูล (โรดโชว์) ให้กับนักลงทุนที่กรุงโตเกียว ประเทศญี่ปุ่น เพราะมองว่าแม้จะมีเหตุการณ์ดีหรือไม่ดีก็ควรออกไปทำความเข้าใจกับนักลงทุน ซึ่งจะเป็นการไปโรดโชว์ครั้งสุดท้ายของปีนี้
“ตอนแรกมี บจ.ไปร่วมโรดโชว์ด้วย 67 แห่ง แต่ตอนนี้เหลือเพียง 4 แห่ง ซึ่งส่วนใหญ่เป็นบริษัทขนาดใหญ่ที่ไม่ได้รับผลกระทบจากน้ำท่วม คือ บริษัท เหมราชพัฒนาที่ดิน (HEMRAJ) บริษัท พีทีที โกลบอล เคมิคอล (PTTGC) บริษัท ไทยยูเนี่ยน โฟรเซ่น โปรดักส์ (TUF) และบริษัท ทิสโก้ไฟแนนเชียลกรุ๊ป (TISCO)” นายไพบูลย์ กล่าว
ด้าน บล. UBS จะนำ บจ.จำนวน 10 แห่งไปโรดโชว์ที่ฮ่องกง สิงคโปร์ ระหว่างวันที่ 711 พ.ย. ส่วนบริษัทที่ไปประกอบด้วย บริษัท แอดวานซ์ อินโฟร์ เซอร์วิส (ADVANC) บริษัท บีอีซี เวิลด์ (BEC) บริษัท เซ็นทรัลพัฒนา (CPN) ธนาคารกสิกรไทย (KBANK) ธนาคารไทยพาณิชย์ (SCB) บริษัท แลนด์ แอนด์ เฮ้าส์ (LH) บริษัท ปตท. (PTT) บริษัท ปูนซิเมนต์ไทย (SCC) บริษัท การบินไทย (THAI) และบริษัท ไมเนอร์ อินเตอร์เนชั่นแนล (MINT)